**ELŐTERJESZTÉS**

**Szombathely Megyei Jogú Város Közgyűlésének 2022. október 27-i ülésére**

**Javaslat térítési díjakkal kapcsolatos döntés meghozatalára**

1. **Étkezés térítési díj**

Az óvodákban, általános iskolákban, valamint középfokú oktatási intézményekben és kollégiumokban az étkezést biztosító ELAMEN Zrt. az élelmiszer árak drasztikus emelése miatt 2022. október 1. napjától az élelmezési nyersanyagköltség, az energia árak többszörösére emelkedése miatt pedig a rezsikulcs emelését kezdeményezte (a kérelem az előterjesztés mellékletét képezi).

A szolgáltató az élelmezési nyersanyagköltség 10 %-al történő megemelését kezdeményezte, ezzel egyidejűleg a rezsikulcs 124,44%-ra történő emelését kérte. Az ELAMEN Zrt. által kért emelés az idei 2022. évre az önkormányzatnak mintegy 17.200 e Ft többlettámogatást jelentene.

Az önkormányzat ebben a rendkívül nehéz gazdasági helyzetben a szülőket nem kívánja tovább terhelni, ezért az élelmezési nyersanyagköltség összegét, ezzel összefüggésben a térítési díjat nem kívánja megemelni. Mindezekre tekintettel javasolom a Tisztelt Közgyűlésnek, hogy biztosítson egyszeri, az ELAMEN Zrt. kérésével megegyező összegű, 17.200 e Ft rendkívüli rezsiköltség támogatást a cég részére.

1. **Óvodai egyéb szolgáltatások díjainak megállapítása**

[A nemzeti köznevelésről szóló törvény](file:///\\gandalf\Dokumentumok\Oktatas\!közös\Egyéb\2022\Előterjesztések\Kgy\10.Október\Óvodai%20szolgáltatások\oc(175803,256)) végrehajtásáról rendelkező 229/2012. (VIII. 28.) Korm. rendelet (a továbbiakban: Korm. rendelet) 33. § (1) bekezdésének a) pontja az alábbiakban határozza meg az óvodában térítésmentesen biztosítandó köznevelési feladatokat:

* az óvodai foglalkozás és a heti kötelező időkeret terhére a beilleszkedési, tanulási és magatartási nehézséggel küzdő, a tartósan beteg és a sajátos nevelési igényű gyermek számára megszervezett felzárkóztató foglalkozás, valamint
* a gyermekek – rendeletben meghatározott – egészségfejlesztése, a kötelező rendszeres egészségügyi felügyelet.

Ugyanakkor a Korm. rendelet 36. § (1) bekezdés b) pontja alapján tandíj megfizetése mellett vehető igénybe a pedagógiai programhoz nem kapcsolódó más szolgáltatás.

Az Önkormányzat által fenntartott óvodákban egységesen az alábbi szolgáltatások vehetők igénybe:

1. idegen nyelv oktatása,
2. zeneovi,
3. korcsolyaoktatás,
4. óvodai úszásoktatás\*,
5. gyermektánc.

\*Az Önkormányzat a 2013/2014. nevelési évtől kezdődően, a szombathelyi nagycsoportos óvodások részére az óvodai úszásoktatást, mint egyéb óvodai szolgáltatást alanyi jogon, térítésmentesen biztosítja. Az ingyenes úszásoktatásra nem jogosult gyermekek térítési díj ellenében vehetnek részt az úszáson.

Szombathely Megyei Jogú Város Közgyűlése 479/2012.(XI.29.) Kgy. sz. határozatában állapította meg ezen szolgáltatások térítési díjait, melyeknek korrigálására azóta nem került sor. A szolgáltatások megszervezése a befizetett térítési díjból történik, ahhoz önkormányzati támogatás nem társul.

A Szombathely Megyei Jogú Város Közgyűlése 479/2012.(XI.29.) Kgy. sz. határozatban a szolgáltatásokért az alábbi térítési díjakat állapította meg:

|  |  |  |
| --- | --- | --- |
| **Szolgáltatás megnevezése** | **Fizetendő összeg** | **Fizetési határidő** |
| Idegen nyelv oktatása | 3.500 Ft / hónap | tárgyhónap 15. napjáig |
| Zeneovi | 350 Ft / alkalom | tárgyhónap 15. napjáig |
| Korcsolyaoktatás (utazási költséggel) | 8.500 Ft / tanfolyam | igénybevételt megelőzően, egy összegben |
| Gyermektánc | 500 Ft / alkalom | tárgyhónap 15. napjáig |

A járványügyi veszélyhelyzet ideje alatt az óvodai egyéb szolgáltatások nem kerültek meghirdetésre. Az idei évben azonban lehetőség lenne ezen szolgáltatások ismételt elindítására. A megemelkedett energiaárak és bérek, a magas infláció miatt a jelenlegi térítési díjakkal számolt bevételből azonban nem szervezhetők meg a szolgáltatások. A foglalkozások megszervezhetőségének érdekében indokolt a térítési díjak emelése.

Előzőekre tekintettel 2022. november 01. napjától a szolgáltatások körét és a szolgáltatásokért fizetendő díjat az alábbiak szerint javasolom megállapítani:

|  |  |  |
| --- | --- | --- |
| **Szolgáltatás megnevezése** | **Fizetendő összeg** | **Fizetési határidő** |
| Idegen nyelv oktatása | 5.000 Ft / hónap | tárgyhónap 15. napjáig |
| Zeneovi | 1.000 Ft / alkalom | tárgyhónap 15. napjáig |
| Korcsolyaoktatás (utazási költséggel) | 12.000 Ft / tanfolyam | igénybevételt megelőzően, egy összegben |
| Gyermektánc | 1.000 Ft / alkalom | tárgyhónap 15. napjáig |

Javasolom, hogy az egyéb szolgáltatások megszervezése a Szombathely Megyei Jogú Város Oktatási Bizottsága 9/2013.(I.30.) Okt. Biz. számú határozatban elfogadott, azóta gyakorlattá vált eljárásrend szerint, a kedvezmények változatlanul hagyása mellett történjen.

Kérem a Tisztelt Közgyűlést, hogy az előterjesztést megtárgyalni, és a határozati javaslatokat elfogadni szíveskedjen.

**Szombathely, 2022. október „ ”**

**/: Dr. Nemény András :/**

**I.**

**HATÁROZATI JAVASLAT**

**…/2022. (X.27.) Kgy. számú határozat**

1. Szombathely Megyei Jogú Város Közgyűlése az ELAMEN Zrt. részére a 2022. évi költségvetés terhére egyszeri rendkívüli rezsitámogatásként 17.200 e Ft-ot biztosít.
2. A Közgyűlés elhatározza, hogy a költségvetési rendelet soron következő módosításakor a fedezetet biztosítja.
3. A Közgyűlés felhatalmazza a polgármestert a támogatási megállapodás aláírására.

**Felelős:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Dr. Károlyi Ákos jegyző

(a végrehajtás előkészítéséért:

Vinczéné dr. Menyhárt Mária, az Egészségügyi és közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal (az 1. pont vonatkozásában)

a költségvetési rendelet soron következő módosítása (a 2. pont vonatkozásában)

2022. december 15. (a 3. pont vonatkozásában)

**II.**

HATÁROZATI JAVASLAT

**…/2022. (X. 27.) Kgy. számú határozat**

1. Szombathely Megyei Jogú Város Közgyűlése a „Javaslat Szombathely Megyei Jogú Város Önkormányzata által fenntartott óvodákban az egyéb szolgáltatásokért fizetendő díjak emelésére” című előterjesztést megtárgyalta, és az óvoda által szervezett egyéb szolgáltatások körét, valamint a szolgáltatásokért fizetendő díjat 2022. november 01. napjától az alábbiak szerint állapítja meg:

|  |  |  |
| --- | --- | --- |
| **Szolgáltatás megnevezése** | **Fizetendő összeg** | **Fizetési határidő** |
| Idegen nyelv oktatása | 5.000 Ft / hónap | tárgyhónap 15. napjáig |
| Zeneovi | 1.000 Ft / alkalom | tárgyhónap 15. napjáig |
| Korcsolyaoktatás (utazási költséggel) | 12.000 Ft / tanfolyam | igénybevételt megelőzően, egy összegben |
| Gyermektánc | 1.000 Ft / alkalom | tárgyhónap 15. napjáig |

1. A Közgyűlés egyetért azzal, hogy a szolgáltatások megszervezése a Szombathely Megyei Jogú Város Oktatási Bizottsága 9/2013.(I.30.) Okt. Biz. számú határozatban elfogadott, azóta gyakorlattá vált eljárásrend szerint, a kedvezmények változatlanul hagyása mellett történjen.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** 2022. november 1. (az 1. pont vonatkozásában)

folyamatos (a 2. pont vonatkozásában)